Sekolah Menengah Kebangsaan Orkid Desa

Sekolah Menengah Kebangsaan Orkid Desa atau nama ringkasnya SMK Orkid Desa, merupakan sebuah Sekolah Menengah Kebangsaan yang terletak di Jalan 13/142 , Taman Orkid Desa, Kuala Lumpur.

Sekolah Menengah Kebangsaan Orkid Desa mula beroperasi sepenuhnya pada April 2014. Pembinaan sekolah ini meliputi seluas 4 hektar dan mempunyai 3 blok bangunan sekolah.

 Sejarah awal 
SMK Orkid Desa dibina pada Ogos 2011 dan siap sepenuhnya pada Mac 2013 , SMK Orkid Desa memulakan sesi pertama pada 31 Mac 2014. Pengetua pertama adalah Encik Ahmad Kamil bin Ibrahim. Beliau berkhidmat bermula Oktober 2013 dan tamat perkidmatan pada Januari 2016 (Pindah).

Blok SMKOD ini terdiri daripada Blok Pentadbiran (3 Tingkat), Blok Akademik A (Kelas dan Surau) 6 tingkat dan Blok Akademik B yang menempatkan Bilik Amali dan Pusat Sumber (7 Tingkat). Sekolah ini mempunyai satu sesi sahaja , sesi pelajaran bermula dari jam 7.35 pagi dan berakhir pada 2:30 petang (Tepat pada 18 Februari 2023) .

Pada hari pertama sesi pendaftaran, hanya seramai 12 orang murid yang mendaftar dan pendaftaran tersebut terdiri daripada pelajar tingkatan 1 , tingkatan 2 dan tingkatan 3 . Bilangan guru yang telah melaporkan diri pada 31 Mac 2014 adalah seramai 15 orang.

Majoriti pelajar berasal dari SK Seri Anggerik,SK Alam Damai , SK Bandar Tun Hussein Onn 2.

 Identiti Sekolah 

 Visi 
 Pendidikan berkualiti insan terdidik negara sejahtera.

 Misi 

 Melestarikan sistem pendidikan yang berkualiti untuk membangunkan pontensi individu bagi memenuhi aspirasi negara .

 Moto 
 Beriltizam menggapai puncak.

 Lagu Sekolah: 

Lirik:

SMK ORKID DESA

SEKOLAH YANG DICINTAI

KAMI BERIKRAR SERTA BERJANJI

SETIA DAN BERBAKTI

SMK ORKID DESA

MINDA CERIA SENTIASA

KAMI SEMUA KAN BERPADU TENAGA

MENUJU PUNCAK JAYA

SMK ORKID DESA

BERTEKAD SENTIASA

BERILTIZAM MENGGAPAI PUNCAK

KUALITI ILMU TERUS DITINGKATKAN

DEMI KECEMERLANGAN

DOA KAMI SEMUA

TETAP SEMANGAT WAJA

SMK ORKID DESA TERUS DILIMPAH

RAHMAT KESEJAHTERAAN.

 Eksa
Eksa atau nama panjangnya ialah Ekosistem Kondusif Sektor Awam . Eksa ini terdiri daripada 5 warna iaitu warna Biru, Hijau, Merah, Kuning dan Ungu . Simbol Eksa ini diambil dari 5 kelopak orkid , ia diambil sempena nama sekolah iaitu SMK Orkid Desa .                                                                                                                                                                                                

Penerangan Warna (EKSA):

Biru(Sapu):
Ketenangan, kedamaian serta cinta akan alam sekitar.
Keikhlasan warga sekolah dan JPWPKL dalam melaksanakan EKSA.
Harapan pihak sekolah dan JPWPKL agar EKSA terlaksana dalam tempoh masa yang ditetapkan.

Hijau(Seragam):
Pemuliharaan, pengekalan dan penghargaan terhadap alam sekitar.

Merah(Susun):
Semangat waja, simbol kekuatan dan kesepakatan dalam melaksanakan EKSA.

Kuning(Sisih):
Kegembiraan dan keceriaan dalam melaksanakan serta membudayakan EKSA di sekolah.
Persediaan sekolah ke arah negara maju.

Ungu(Sentiasa amal):
Warna korporat SMK Orkid Desa dan simbol tranformasi sekolah dalam pelaksanaan EKSA.

 Ts25 

Program Transformasi Sekolah 2025 (TS25) merupakan sebahagian daripada usaha Kementerian Pendidikan Malaysia ke arah meningkatkan kemenjadian murid dan sekolah berkualiti. 
Melalui TS25 adalah diharapkan SMK Orkid Desa berupaya untuk mengaplikasikan amalan terbaik dalam pelaksanaan pengurusan dan kepimpinan serta pedagogi dalam pembelajaran dan pengajaran (PdP) selari dengan hasrat yang terkandung dalam Pelan Pembangunan Pendidikan Malaysia (PPPM) 2013 – 2025.  

Matlamat Konsep Program Transformasi(TS25) ini adalah satu usaha sekolah ke arah melahirkan insan unggul melalui persekitaran pembelajaran yang menyeronokkan serta disokong  kepimpinan yang berkualiti / berwawasan . Selain itu, menjadikan guru yang kompeten dan beraspirasi tinggi hasil komitmen komuniti yang padu. 
 Alamat 

 Sekolah Menengah Kebangsaan Orkid Desa
 Taman Orkid Desa, Kuala Lumpur, Malaysia
 Telefon =  0391017086
 Faks = 0391017084
 Rujukan 

 Pautan luar 

 SMKOD Blogspot

Kategori:Sekolah menengah kebangsaan di Malaysia
Kategori:Sekolah menengah kebangsaan di Kuala Lumpur
Kategori:Sekolah menengah